ΓΡΑΠΤΗ ΕΡΩΤΗΣΗ E-3442/97 υποβολή: Nel van Dijk (V) προς την Επιτροπή (31 Οκτωβρίου 1997)

Θέμα: Εσκεμμένη εξόντωση του χάμστερ και καταστροφή των οικοτόπων του

Στο Λιμβούργο, όλο και περισσότερο οι αγρότες καταστρέφουν τους οικότοπους του hamster ((Εφημερίδα Algemeen Dagblad, 18 Σεπτεμβρίου 1997. Βλέπε επίσης: Is er nog redding voor de hamster? - Weer een Nederlandse diersoort met uitsterven bedreigd, persbericht van het Instituut voor Bos - en Natuuronderzoek van het Ministerie van Landbouw, Natuurbeheer en Visserij, Σεπτέμβριος 1997. )).

Κρίνει η Επιτροπή ότι η πρακτική αυτή, κυρίως όταν πρόκειται για καταχωρημένους οικότοπους του χάμστερ συμβιβάζεται με την οδηγία περί οικοτόπων ((Οδηγία 92/43/ΕΟΚ του Συμβουλίου της 21ης Μαΐου 1992, σχετικά με τη διατήρηση των φυσικών οικοτόπων και της αγρίας χλωρίδας και πανίδας - Επίσημη Εφημερίδα L 206 της 22.7.1992, σελ. 7 7 το hamster αναφέρεται στο παράρτημα IV )), το άρθρο 12 της οποίας υποχρεώνει τα κράτη μέλη να απαγορεύσουν την εσκεμμένη εξόντωση των ειδών που προστατεύονται από την εν λόγω οδηγία και την βλάβη ή την καταστροφή των τόπων αναπαραγωγής ή ανάπαυσής τους;

Προτίθεται η Επιτροπή να παρέμβει ενώπιον της Ολλανδικής Κυβέρνησης με στόχο την άσκηση αυστηρότερου ελέγχου εκ μέρους των αρμοδίων αρχών εις ό,τι αφορά την εν λόγω απαγόρευση;

Απάντηση της κας Bjerregaard εξ ονόματος της Επιτροπής (15 Δεκεμβρίου 1997)

Όσον αφορά την ερώτηση του Αξιοτίμου Μέλους του Κοινοβουλίου σχετικά με την εσκεμμένη καταστροφή κρικιτών (hamster) και των ζημιών που προκαλούν στις αποικίες τους οι κτηματίες του Λιμβούργου, η Επιτροπή πληροφορεί το Αξιότιμο Μέλος του Κοινοβουλίου ότι κατ'αρχήν θεωρεί ότι, εάν όντως πραγματοποιούνται εργασίες προκειμένου να καταστραφούν οι αποικίες των κρικιτών, αυτό είναι αντίθετο προς τις διατάξεις της οδηγίας 92/43/ΕΟΚ της 21ης Μαΐου 1992 σχετικά με την διατήρηση των φυσικών οικοτόπων και της άγριας πανίδας και χλωρίδας (την επιλεγόμενη «οδηγία των οικοτόπων») η οποία απαγορεύει την εσκεμμένη παρενόχληση των ειδών αυτών και την υποβάθμιση ή την καταστροφή των τόπων αναπαραγωγής ή ανάπαυσης τους.

Το άρθρο 12 της οδηγίας αυτής προβλέπει ότι τα κράτη μέλη λαμβάνουν τα απαραίτητα μέτρα προκειμένου να καθιερώσουν σύστημα αυστηρής προστασίας για τα ζωικά είδη που αναφέρονται στο παράρτημα IV (α) στο φυσικό περιβάλλον τους, απαγορεύοντας κάθε μορφή εσκεμμένης σύλληψης ή εξόντωσης ελευθέρων στελεχών των ειδών αυτών, την εσκεμμένη παρενόχληση των ειδών αυτών και την υποβάθμιση ή καταστροφή των τόπων αναπαραγωγής ή ανάπαυσής τους. Ο κρικετός (Cricetus cricetus) περιλαμβάνεται στο παράρτημα IV.

Ο κρικιτός προστατεύεται επίσης στο πλαίσιο της εθνικής ολλανδικής νομοθεσίας για την προστασία της φύσης, βάσει της οποίας απαγορεύεται η σύλληψη ή εξόντωση των ειδών αυτών.

Ωστόσο, σύμφωνα με το άρθρο 16 της οδηγίας για τους οικοτόπους, τα κράτη μέλη μπορούν να παρεκκλίνουν από τις διατάξεις του άρθρου 12 υπό την προϋπόθεση ότι δεν υφίστανται ικανοποιητικές εναλλακτικές λύσεις και ότι η παρέκκλιση δεν αποβαίνει σε βάρος της διατήρησης συγκεκριμένων ειδών και της διαφύλαξης ευνοϊκών συνθηκών διατήρησης τους σε όλο το φυσικό περιβάλλον τους. Ανάλογες παρεκκλίσεις μπορούν να χρησιμοποιηθούν αποκλειστικά και μόνο, μεταξύ άλλων υπέρ της προστασίας της άγριας πανίδας και χλωρίδας, της διατήρησης των φυσικών οικοτόπων και την πρόληψη σοβαρών βλαβών ιδίως στις καλλιέργειες, την κτηνοτροφία, τα δάση, τα αλιεύματα, το νερό και άλλους τύπους ιδιοκτησίας, για λόγους δημόσιας υγείας και ασφάλειας ή για άλλους επιτακτικούς λόγους δημοσίου συμφέροντος συμπεριλαμβανομένων των σχετικών προς το κοινοτικό ή οικονομικό χαρακτήρα και τις επωφελείς επιπτώσεις καθοριστικής σημασίας για το περιβάλλον.

Με βάση την ερώτηση του Αξιοτίμου Μέλους του Κοινοβουλίου, η Επιτροπή θα ζητήσει από τις ολλανδικές αρχές λεπτομερείς πληροφορίες για τον χαρακτήρα της καταστροφής και τους λόγους της παρενόχλησης αυτού τους είδους. Εάν από τα αποτελέσματα των ερευνών αυτών προκύψει η αξιοποίηση αγαθών ή ορισμένων πρακτικών εκ μέρους των κτηνοτρόφων έχει ως αποτέλεσμα την καταστροφή ή την βλάβη προστατευόμενων ειδών όπως ο κρικετός κατά παράβαση της οδηγίας για τους οικοτόπους, η Επιτροπή θα επιδιώξει να εξασφαλίσει την τήρηση των απαιτήσεων της οδηγίας αυτής.